da en en en en en en en en en fr en en en da en en da en en en en en en da da da en da en da de de pl da sv en da nb en da en da de nb it da pt da da fr nl da da da da de da da da da da de da da da da fr da da da da fr da da da fr da da da da sv da da da da en da da da fr da da da da en da da nb ja da da da da fr da da da de da da da fr da da da es nb da da da nb nb da da da da fr da da da da da de da da da da da en da da da da en da da da da da sv da da de da da de pt sv sv sv sv sv de sv de sv sv sv sv sv de sv fr sv sv da en da en sv en sv en da en da en da en da en da en da en da en da en en en ja en nb en da en da en sv en nb en sv en sv en da en da en da en da en da en da en da en da en da en en en en vi en fr es de en
(PDF) Dragtjournalenbroderi, men kvinder havde udført det øvrige arbejde og i modsætning til mændene, hævdedes det, at de gjorde det for deres fornøjelses skyld. Dette forenklede billede - DOKUMEN.TIPS
Match case Limit results 1 per page
Click here to load reader
DragtjournalenÅrgang 9 Nr. 13 2015
Tidsskrift udgivet af Den Danske Dragt- og Tekstilpulje
Kolofon:Ansvarshavende redaktør på Dragtjournalen nr. 13:Kirsten Rykind-Eriksen
Redaktion:Camilla Luise DahlKaren WoerKirsten Rykind-EriksenKristine Holm-JensenVivi Lena Andersen
Broderi og kvindefrigørelse ...................................................................... 4Lone de Hemmer Egeberg
Laura Aller og Nordisk Mønster-Tidende ................................................. 17Esther Grølsted
Lilli Zickerman ......................................................................................... 24Birgitta Nygren
Når ting holder over tid ............................................................................. 31Om tre kvindelige kunstneres forlæg til broderiMinna Kragelund
Erna Lorenzen ........................................................................................... 40Birgitte Kjær
Carite og gymnastikdragtens dronning ..................................................... 43Kristine Holm-Jensen
Ingeborg Appel og gymnastikken ............................................................. 52Linde Klitmøller og Kirsten Rykind-Eriksen
Reklameannoncer fra Bornholms Tidende 1890-1915 ............................. 57Camilla Luise Dahl
Bidragsydere til dette nummer .................................................................. 70
Temanummer: Kvinders tekstile spor – 100 år for kvinders valgret
Som noget helt naturligt må vi i museernes Dragtjournal være med til at fejre 100 året for kvinders valgret her i 2015. Det gør vi ved at bringe artikler om markante kvinder, som gennem deres arbejde med tekstiler og broderier promoverede det kvindelige univers samtidig med, at de skabte sig en levevej. Flere af dem skabte også basis for at inddrage ældre tekstiler og broderier som midler i den folkelige dannelsesproces, der især foregik fra slutningen af 1800-tallet og frem. Her spillede den kunstindustrielle tanke en stor rolle for at skabe nye broderier med inspiration i gamle broderier, der blev til nyttebetonede genstande inden for bolig og beklædning. I den første artikel om ”Broderi og kvindefrigørelse” tager Lone Egeberg os dog med på en rejse til det mere usynlige kvindeunivers – til alle de navnløse brodøser, der til dels levede af at brodere for andre. Fra 1500-tallet og 450 år frem. Til sidst har hun et par konkrete eksempler på ”anonyme” kvinder, der levede af at brodere og fremstille mønstre. De navnløse brodøser fandt fra 1874 ofte mønstre og modeller i Nordisk Mønster-Tidende, hvis igangsætter, Laura Aller, Esther Grølsted skriver om. Laura og hendes mand Carl Aller skabte illustrerede blade for det almene folk – langt væk fra kulturelitens smagsnormer. Det er en historie, som ikke tidligere er beskrevet. Esther har slægtsforsket i Laura Aller og hendes univers og koblet det til de første 43 årgange af Nordisk Mønster-Tidende. Birgitta Nygren giver os et indblik i Lilli Zickermann og hendes livslange interesse og arbejde for svensk hemslöjd. Hun fik oprettet salgssteder, inventerede store mængder af tekstiler i privat eje og skabte således en næringsvej for mange mennesker. Hun integrerede sin familie i foretagenet. Minna Kragelund skriver om tre kvindelige kunstnere og deres historie. De formåede at designe mønstre og modeller i første halvdel af 1900-tallet, som stadig er aktuelle og salgbare. Minna prøver at indkredse, hvordan det lader sig gøre. Erna Lorenzen, tekstilinspektør ved Den Gamle By, hører også til en af tekstilernes store damer. Hun var som de andre myreflittig og satte system i indsamling og udstilling af tekstilerne i Den Gamle By. Ligesom de andre beskrevne kvinder var hun også et varmt og venligt menneske, der interesserede sig for sine omgivelser og medmennesker. Dette skriver Birgitte Kjær om i et efterskrift, idet vi har fået tilladelse til at bringe hendes artikel i Dansk Kvindebiografisk Leksikon. Erna Lorenzen efterlod sig et stort seddelkartotek over tekstiler, som i høj grad udnyttes i det nuværende arbejde med www.textilnet.dk. Den sidste artikel om trikotagefabrikken Carite og Favorit nr. 13 bringer os til en anden kvindeemanciperende verden, gymnastikken, der fik stor betydning for frigørelsen af kvinders krop. Kristine Holm-Jensen skriver om Techla Lundgaards store interesse for gymnastikken, der fik hende og familien til udelukkende at fremstille gymnastiktøj på familiefabrikken i Herning. Alle, der driver gymnastik, kender navnet Carite og deres flotte opvisningsdragter. Ingeborg Appel, Askov Højskole, satte fokus på kvindegymnastikken som led i kvindefrigørelsen. Hun tog gymnastikuddannelse i Stockholm. Hendes gymnastikhold i Askov gemte deres hverdagsdragter. De er tilgået Museet på Sønderskov, og udgør dette nummers Favorit. Til belysning af Ingeborg Appels virke og fejringen af 100 året for kvinders valgret bringes Linda Klitmøllers grundlovstale den 5. juni i år ved festlighederne i Skibelund Krat, sønderjydernes folkelige mindested tæt ved Askov. Camilla Luise Dahl har til Varia valgt en række af de tidlige annoncer for tekstiler og beklædning fra Bornholms Tidende 1890-1915. Desuden bringes fire boganmeldelser.
Rigtig god fornøjelse med årets kvinde-dragtjournal!
Broderierhvervet set i europæisk perspektivI middelalderen var broderi en højt agtet kunstart, udført af både kvinder og mænd på lavsbe-skyttede værksteder eller tilknyttet adelsgodser og klostre. I Paris fik professionelle broderere og brodøser, der syede guld- og perlebroderi, kort før år 1300 deres egen forordning og blev optaget i ”Livre des Métiers”, men udøverne af det hvide broderi og af mere ydmyge arbejder, som fik den største udbredelse, har aldrig haft noget lav. Det har altid været hjemmearbejde, udført af kvinder for ussel betaling. Siden 1400-tallet var broderere i Nederlandene og det øvrige Vesteuropa velorganiserede og underkastet strenge regler. De arbejdede i et system af håndværkergilder og beskyttede deres profession mod konkurrence fra by og land. Kirker og klostre var blandt de store kunder, og forestillingen om, at munke og nonner sad i hellig ensomhed og broderede de liturgiske ge-vandter, er i princippet forkert. Det var professionelt arbejde udført på store værksteder. Det var disse fagfolk, der introducerede mønstertegning og syteknik til aristokratiets damer. I løbet af renæssancen voksede det individualistiske kunstnerideal frem, og kunstnerens personlighed kom til at repræsentere en markedsværdi. Han ønskede at markere sig over for det anonyme, kollektive arbejde, og broderiet degraderedes til håndværk. De velhavende inve-sterede i malerier for at markere status, mens behovet for broderi i stigende grad blev dækket
1 Artiklen bygger på min specialeafhandling Det nødvendige broderi: Kvindearbejde og samfundsnormer set gennem nåleøjet, Københavns Universitet, Institut for Europæisk Folkelivsforskning, Brede 1990, som indeholder fuldstændige kildehenvisninger og litteraturliste. Det kan lånes på Designmuseum Danmarks bibliotek. 2 Parker, Rozsika: Te Subversive Stitch: Embroidery and te Making of te Feminine, London 1984.
Af arkivar, cand.mag. Lone de Hemmer Egeberg
af kvinders ulønnede arbejde i hjemmet. De professionelle mandlige brodereres status sank i erhvervshierarkiet, og det medførte, at de fik travlt med at afgrænse deres territorium. Det blev vanskeligere og til sidst umuligt for kvinder at blive optaget i lavet for at brodere erhvervsmæs-sigt; kvinderne var herefter henvist til det lavtlønnede, uorganiserede hjemmearbejde. Ved at udelukke kvinder fra uddannelse og erhverv sikrede man sig, at amatørismen bibeholdtes, og at produktet kunne karakteriseres som husflid3. I Danmark har broderere så vidt vides aldrig været organiseret i lav. Der kendes til en del per-lestikkere og andre broderere, flere af dem udlændinge, som virkede ved hoffet. Christian IV havde en række perlestikkere i sit brød4, og flere af deres arbejder kan ses på Rosenborg Slot. Det er altovervejende mænd, der omtales, men hustruer kan have arbejdet på værkstedet eller ført det videre som enker. I litteraturen problematiseres det ikke, men betragtes som en selv-følge og forklares med, at ”det er de dygtigste, der mindes længst”5.
Viktoriatidens syn på broderi og kvinderAdelskvinder brugte megen tid på broderi, og de blev i det 19. århundrede fremholdt som et smukt eksempel for den borgerlige kvinde. Historicismens interesse for tidligere epokers kunst-håndværk og stilarter medførte, at man tog middelalderlige syninger op til fornyet studium, først og fremmest i England. De liturgiske tekstiler, dekoreret med silke, guld og perler, der sammenfattes under betegnelsen Opus Anglicanum, bekræfter gennem deres fine kvalitet og som eksportvarer til hele Europa de skriftlige kilders oplysninger om fremstilling på professio-nelle værksteder og skoler. Viktoriatidens historikere var meget selektive, når de udvalgte oplysninger om disse værk-steder, hvor mænd og kvinder arbejdede side om side. Rozsika Parker mener6, at de bevidst til-slørede historien ved at fremhæve, at broderi altid havde været en kvindelig beskæftigelse, det mest kvindelige af alle håndarbejder. Ganske vist var det mænd, der udførte det kostbare guld-broderi, men kvinder havde udført det øvrige arbejde og i modsætning til mændene, hævdedes det, at de gjorde det for deres fornøjelses skyld. Dette forenklede billede passede godt til det 19. århundredes opfattelse af det feminine og kvindens rolle i hjemmet. Med middelklassens voksende magt forbedredes levestandarden, men kvindernes afhængighed af mænd blev større, når de skulle koncentrere sig om familien og lade sig forsørge af ægtefællen. Viktorianerne fremhævede middelalderkvinden som from, trofast og pligtopfyldende, når hun flittigt broderende sad og ventede på, at manden vendte hjem fra arbejde. Broderi var ganske vist en del af adelskvindens opdragelse i middelalderens England, men intet tyder på, at voksne kvinder arbejdede i from isolation. Tværtimod havde adelige hushold-ninger broderiværksteder med både mandlige og kvindelige ansatte, hvor husets frue deltog i arbejdet. Billedet af den ensomme brodøse havde imidlertid stor gennemslagskraft og fremhæ-vedes som eksempel og trøst for de samtidige hustruer, der følte sig isolerede og kedede sig ved det indelukkede liv.
Særlig populær var forestillingen om, at dronning Mathilde egenhændigt havde syet det berøm-te Bayeux-tapet, der illustrerer husbonden Vilhelm Erobrerens strålende bedrifter i England. Det 70 meter lange tæppe er dog professionelt arbejde, formodentlig udført på et værksted ved Canterbury i slutningen af det 11. århundrede. Billedet af den trofaste dronning, der sad beskyt-tet i ophøjet ensomhed – inden for slottets tykke mure – og udødeliggjorde sin mands store ger-ninger, passede imidlertid godt til tidens idealbillede af en hengiven hustru, og myten har været vanskelig at aflive. Rozsika Parker pointerer, at dette broderi i adeligt miljø ikke markerer, at kvinder var specielt værdsatte som brodøser, men snarere angiver social rang og tilhørsforhold, da udsøgt broderi var tegn på velstand. Historikerne betragtede fejlagtigt middelalderen som en periode, hvor broderi og brodøser tillagdes den værdi, som viktorianerne selv ønskede, med det formål at gøre broderiet til noget specifikt feminint. Selvom Parkers påstande er polemiske, advarer hun dog imod at lægge sin egen tids normer og vurderinger ned over den tid, man beskriver. Engelsk broderi har pga. den høje tekniske og kunstneriske kvalitet været et af de store for-billeder, og bøgerne om dets historie blev også læst herhjemme. Myterne og holdningerne har vi sandsynligvis overtaget fra disse fremstillinger, eksempelvis beskriver Berlingske Haand-arbejds-Bog Bayeux-tapetets syning som ”saa primitiv, at den meget vel kan tænkes udført
3 Parker 1984 kap. 4.4 Garde, Georg, Danske silkebroderede lærredsduge. København 1961, s. 194.5 Garde, 1961, s.193.6 Parker 1984, s. 17ff.
at Hoffets Damer”7. Pragtværkers degradering til amatørarbejde har sløret informationerne om broderi som erhverv. Broderi var på det tidspunkt endnu en førende kunstart på linje med maleri og skulptur, og udførtes professionelt af både kvinder og mænd til kirkelige såvel som profane formål. Fremhævelsen af kvinders indsats som lystbetonet og udtryk for nogle kvindelige idealer har i den grad fået det erhvervsmæssige aspekt til at fortone sig, at det yderst sjældent ses omtalt i broderihistorien. Tilsyneladende forsvinder kvinderne fra professionel produktion, efterhånden som værkstederne blev mere organiseret og kapitaliseret, men mærkeligt nok sker det samtidig med, at produktionen udvides. I de seneste 200 år har professionelle broderere ikke udgjort noget talstærkt fag, og de omtales blot sporadisk i faglitteraturen. Hoffet, adelen og kirken har naturligvis udgjort en kundekreds, og en gennemgang af hoffets regnskaber vil sikkert afsløre en række navne på skræddere og broderere. Om broderiarbejdet kan sammenfattende siges, at det fra at være en enkel teknik, der sand-synligvis er udviklet af et kvindeligt håndværk med nål og tråd, avancerer til at blive betragtet som en kunstart, for siden, via en position som kunsthåndværk, at blive et ”naturligt” kvinde-ligt håndarbejde. Der er ikke tale om et stykke husflidsarbejde, som professionaliseres, men tvært imod om et højt estimeret håndværk, der gøres til amatørarbejde. Det afgørende er ikke, hvilket arbejde der udføres, men snarere hvem der udfører det, og hvor det foregår: i eller uden for hjemmet. Der er en tendens til, at det, der udføres af mænd, er professionelt, betalt og be-tinget af erhvervsuddannelse, mens det, der gøres af kvinder, er ubetalt og tegn på kvindelig-hed.
Kvinden og forsørgerbegrebetIndtil 1880 udgjorde ægteskabslovene en alvorlig hindring for den gifte kvindes erhvervs-frihed, da hun var umyndig, og ægtefællen havde råderet over hendes formue og indtægter. Endnu i 1867 fandt rigsdagens medlemmer det helt rimeligt, at kvinder kun lønnedes med 2/3 af mændenes løn; de var ikke familieforsørgere, og desuden bevirkede den kvindelige nøjsom-hed, at mænd og kvinder i virkeligheden havde lige løn. Denne forestilling om manden, der skal sørge for indkomsten til husholdningen, som hustruen forestår, har naturligvis langtfra altid svaret til virkeligheden. Mange familier har bestået af een forsørger – ofte en kvinde – og nogle børn; desuden kunne mange familiefædre ikke alene skaffe de nødvendige indtægter. Den førende skikkelse i Dansk Husflidsselskab, N.C. Rom, udgav i 1871 en oversigt over husfliden i alle egne af landet, og noterede hvilke arbejder, der kunne sælges og burde ophjæl-
7 Berlingske Haandarbejds-Bog 1943-44 bd. 1, s. 79.
Fig. 1: Dronning Mathilde omgivet af sine fruer og kammerpiger, i færd med at brodere Bayeux-tapetet. Maleri af den engelske maler George Elgar Hicks 1899.
pes8. Konerne på Amager vævede f.eks. en hel del lærred for andre, vaskede og blegede for kø-benhavnerne. Det samme gjorde man omkring Esrom Sø, hvor vandet var særlig rent. N.C. Rom skriver om de sjællandske gårdmandskoner, at mange overlod spind og vævning til fattige husmandskoner, og at de tilvirkede betydeligt flere tekstiler, end de selv kunne bruge. I velhavende hjem solgte man så godt som aldrig noget, da dette blev anset for en stor skam, man gemte hellere til kommende slægtled. På den del af Fyn, som kaldes Sletten, vævede man lærred, vadmel, dynevår og hvergarn i hvert hus og på hver gård, og mange afsatte produkterne på markedet i Odense eller til køb-mænd fra København. Alle kvinder vævede, og hvor salget var af stor betydning, deltog også mændene i travle perioder, med det resultat at landbruget efter andres mening blev forsømt. Flere godser oprettede ligefrem fabrikker, og her var væverne ofte mænd, endnu et eksempel på, at når håndarbejde professionaliseres, bliver det som regel mænd, der kommer til at udføre det. Omkring København var husfliden ifølge Rom mere ”dameagtig” end egentlig huslig, og rok og haspe var for længst afløst af hæklenål, broderi og fortepiano eller symaskine. Til trods for den noget distancerende omtale af københavnske håndarbejder, er han meget begejstret for de fine syarbejder, han fandt syd for hovedstaden i området mod Roskilde og Køge. Heden var et frugtbart og velstående strøg, hvis overskudsproduktion bekvemt kunne afsættes til byboerne og dannede økonomisk basis for, at kvinderne fremstillede et udsøgt udstyr, smykket med fine hedebosyninger. Rom mener ikke, de fremstillede synderlig meget til salg, men det må være gårdmandsdøt-rene, han har i tankerne. Mange husmandskoner og tjenestepiger var, som han selv anfører, dygtige syersker og kunne tjene mere på denne måde end ved rokken. Kunne broderierne ikke afsættes direkte til ”de fornemme” på egnen, var der et godt marked i København, hvor de eventuelt kom med salgsvarerne til Grønttorvet9. De omtalte arbejder var ikke udelukkende bundet til det landlige miljø, men betingelserne for at udføre dem kunne være helt andre i byen. For at vurdere kvinders forskellige erhvervsvilkår er det nødvendigt at kontrastere landets kvinder med deres medsøstre i byen. Faktorer er deres sociale status, afhængighed af en eventuel forsørger, arbejdsopgaver og kompetencer. På denne baggrund belyses broderiets funktion og muligheden for at gøre det til et erhverv.
LandbokvindenBondens hustru havde en central placering med sine livsnødvendige arbejdsopgaver, først og fremmest i boligen og fjerkræets rum, eventuelt også i svinesti og kostald. Fremstilling af hjemmets tekstiler var meget tidkrævende og spillede en stor rolle i kvindens liv. Det gav status at have et righoldigt og smukt udført udstyr – både for gården og for husmoderen. Gårdmands-konen overlod ofte spinding og vævning til husmandskoner, men det var alligevel ejerinden, der blev kastet glans over. Man trak ikke nogen skarp grænse mellem det nyttebetonede og den kunstfærdige udsmykning. Det æstetiske og det funktionelle blandedes sammen, idet broderede tekstiler kunne markere dåb, bryllup, begravelse, ja i det hele taget grænsen mellem hverdag og fest. På Amager brugte kvinderne helt op i det 20. århundrede den traditionelle bondedragt, der var sammensat af mange dele, flere udsmykket med kulørte broderier eller ensfarvede, såkaldte amagersyninger. Her bar de ugifte kvinder i reglen hætter og korsklæder syet i ”dobbeltud-skaar”, mens de unge piger havde ”fletter”, pigehat med ”enkeltudskaar” eller ”platwerk”. For-skellige syningsarter markerede således kvindens civilstand, og man havde endvidere en særlig broderiart, der anvendtes ved sorg; det var ”witwerk” som danner et temmelig tæt og strengt mønster10. I andre egne af landet var man mere skeptiske over for kunstfærdigt udsmykkede tekstiler, som denne optegnelse fra Nationalmuseet viser: ”I Vestjylland blev de gamle somme tider al-vorligt vrede, når de så hvad datteren havde lært – ofte på højskole – at bruge tiden til, for et uldent lagen holdt da ikke længere, fordi der var syet tunger i kanten af det. ’Det var først om-kring 1900, at det blev skik heromkring at brodere på lagner og betræk, og mangen en moder og endnu flere fædre så skjæv til døtrene, når de stillede an med de kunster, og nogle forbød det simpelthen, da de fandt, at døtrene kunne tage sig noget nyttigere for end sidde og klippe trinde huller i et lagen og derefter brodere rundt om dem’ (Agerskov, Ilskov sogn ved Herning). Helt anderledes så man på den sag på øerne, hvor man forstod at vurdere en piges egenskaber efter, hvordan hun smykkede sit udstyr. Var syningen sjusket, ville hendes husholdning sikkert også
8 Berlingske Haandarbejds-Bog 1943-44 bd. 1, s. 79.9 Wandel, Gertie, Klassiske korssting. København 1971, s. 6.10 Mygdal, Elna, Amagerdragter. København 1932, s. 9ff og 174.
blive det, og man kunne da også se, om hun forstod at variere de broderede mønstre uden at gå uden for sædvanens rammer”11.
Broderi som erhverv på landetN.C. Rom nævner næppe ordet broderi, som for ham mere er et fint, købstadspræget håndar-bejde end produkt af den nyttebetonede husflid, han gerne så fremmet. Han omtaler rosende de smukke hedebosyninger, også som erhverv. Han benævner dog ikke teknikken broderi, men udsyning. Selvom broderi ikke har været registreret som noget egentligt erhverv herhjemme, har mange kvinder levet af det, først og fremmest de professionelle ”huekoner”, der syede de smukke guld- og sølvnakker, som hørte til bondedragten og i stort tal er bevaret på vore museer. De fle-ste af disse koner var ugifte piger, for det var ikke nemt at udføre fint syarbejde, hvis man også skulle passe en børneflok. For megen vask og rengøring gjorde fingrene for stive og ru til arbej-det med de fine ting. Ydermere krævede det gode øjne12. Huekonerne kom oftest fra håndværkerhjem. De var døtre af tømrere, smede, urmagere og vævere, en enkelt var lærer- eller gårdmandsdatter, og når de giftede sig, var det inden for sam-me stand. De fortsatte som regel med at brodere til salg, og var hun først kommet ”i ry”, kunne hun have en rigtig god fortjeneste13. Der findes en øjenvidneskildring af en huekones arbejde og hverdag. I ”Den gamle Klokker i Farum” (Kbh. 1928) fortæller klokker Jens Olsen om sin kone Stine, ”Mor” som hun omtales (Karen Kerstine Bendtsdatter 1834-1897). Jens Olsen var selv krigsveteran fra 1864 og arbej-dede efter hjemsendelsen først som daglejer. Han lærte at væve hos sin svigerfar, så han kunne arbejde hjemme og aflaste Stine: ”Det gik saa rigtig godt nu, jeg vævede, og Mor syede Huer, som jo kunde blive til lidt mere, da hun nu kunde sidde mere stadig ved sit Arbejde, nu jeg var i Huset og kunde tage mig lidt af forskellige Ting, som hun ellers skulde gøre, da mit Arbejde var af den Beskaffenhed, at jeg godt kunne gaa fra og til det, hvilket ikke var saa heldig med Mors Arbejde. Derfor blev det ogsaa en Regel, som Børnene blev indgroet i, altid at komme til mig, naar de skulde have en eller andet, de vidste godt, at Mor ikke maatte forstyrres i sit Arbejde; men derfor var det intet i Vejen for, at hun kunde tale med dem med det samme og forklare dem, hvad de maatte og ikke maatte …. Saadan en Hue kunde koste fra 30 til 50 Rigsdaler”. Her er det ganske klart konens erhverv, der er det vigtigste, og manden skammer sig ikke over at fortælle om det. Stine tjente godt ligesom mange af huekonerne fra Nordsjælland og hedeboegnen. Som anført kom de ofte fra håndværkerstanden, hvor kvinderne var vant til at arbejde, og det er måske forklaringen på, at det ikke var nødvendigt at skjule deres erhverv? De var berømte for deres smukke arbejde. Det var kun i en begrænset del af landet, man broderede med salg for øje som i Østsjælland på Bornholm og Amager, hvis bønder handlede i Køben-havn og på flere måder var knyttet til købstadskulturen. Når N.C. Rom meget sporadisk omtaler broderi som husflid skyldes det dels, at kun få på lan-det var i stand til at udnytte denne mulighed økonomisk, dels at han heller ikke ser nogen grund til at støtte denne ”dameagtige” beskæftigelse.
Kvinder i byenEfter den franske revolutions oprør mod den bestående samfundsorden, skete der over hele Europa store sociale forskydninger. Borgerskabet vandt frem på bekostning af adelen, og det aristokratiske kvindeideal, der lod overklassens kvinder spille en betydelig rolle, trådte i bag-grunden. Heller ikke i Danmark blev kvindens stilling forbedret – tværtimod. Den danske statsbanke-rot i 1813 betød trange tider, som stillede store krav til kvinden. Der skulle spares på alt, og det medførte at hun selv måtte udføre arbejde hjemme, som en håndværker tidligere havde besør-get. Dertil kom utallige former for husflidsarbejde, der ved salg kunne skaffe en ekstra indtægt. Den borgerlige kvindes primære opgave var at tage sig af hjemmets sfære i forhold til mandens sfære, der fandtes uden for hjemmet. Hun fik ikke valgret med junigrundloven af 1849, for de erklæringer om menneskerettigheder, der blev vedtaget efter den franske revolution, omfattede ikke kvinder. I sidste halvdel af 1800-tallet differentieredes og specialiseredes boligkulturen. Mange nye møbeltyper opstod til helt specifikke formål, og borddækning udvikledes til en kunstart, der i detaljer demonstrerede sociale forskelle. Orden, flid, sparsommelighed og renlighed blev ind-
11 Højrup, Ole, Landbokvinden. København 1966, s. 248.12 Larsen, Tove Werner m.fl.: Guldbroderi og huekoner, Værløse Museum 2003, s. 41-42.13 Andersen, Ellen, ”Huekoner”, Budstikken 1962, s. 12.
begrebet af borgerlige dyder. Syarbejde hørte også med i opbygningen af denne borgerlige kul-tur, som en iøjnefaldende del af hjemmets udsmykning. Broderi konnoterer ikke blot hjem og familie, men et socialt velstillet hjem, sikkert placeret i den øverste del af samfundspyramiden med en frue, der har tid til denne luksus.
Håndarbejde som erhverv i byerneI begyndelsen af 1800-tallet dannedes Selskabet for Indenlandsk Kunstflid (1808-1838) på privat initiativ som en patriotisk forening med det formål at fremme dansk erhvervsliv og gøre landet selvforsynende. Baggrunden var det engelske borbardement af København i 1807 og fastlandsspærringen, der vanskeliggjorde landets forsyningssituation. En komité forestod de udstillinger, man afholdt i årene 1810-1819, som viste mange broderier og pointerede, at en stor del af udstillerne ernærede sig ved deres håndarbejde, og derfor ikke lå byens institutio-ner til last. Desuden nedsattes en butikskomité, der holdt opsyn med Selskabets udsalgssteder, herunder Kunst- og Industri-Magasin for qvindelige Arbeider af det finere slags. Det havde til formål, at damer kunne sende deres broderier til salg ”i det strengeste Incognito. Paa denne Maade kunne Damer erhverve sig en Del af deres Underholdning, eller i det Mindste smaa Summer til Lommepenge, eller til velgjørende Øjemed, uden at det bliver offentligt bekjendt, at de arbeide for Penge”14. Af formålsbeskrivelsen fremgår det indirekte, at staten ikke var i stand til at betale sine em-bedsmænd en løn, de kunne forsørge en familie med. Endvidere betones det, at damerne kunne afsætte broderierne anonymt for ikke at få ubehageligheder eller blive set ned på. Det er med andre ord en pinlig sag, hvis en embedsmand, en af samfundets støtter, ikke kan forsørge sin familie i en samfundsgruppe, hvor kvinden er - eller bør være - afhængig af en forsørger. Set i historisk perspektiv er det kun i borgerskabets epoke, og kun i dette samfundslag, at kvinden ikke skulle arbejde, men beskæftige sig med åndelige og kulturelle sysler. Hendes uddannelse var udelukkende rettet mod hjemmets opgaver, derfor var hun så afhængig af at have en forsør-ger. Landbokvinden havde en langt mere selvstændig stilling og arbejdsmæssigt stor kompe-tence som en nødvendig del af produktion og økonomi. Underklassens kvinder indgik som en selvfølge i arbejdslivet og kunne ikke forlade sig på at blive forsørget. Selv adelskvinden havde flere opgaver med at lede husholdningen og følge ri-tualerne og optrådte mere egenrådigt; eventuet rådede hun over egen formue. Den borgerlige epoke begrænses imidlertid ikke til 1800-tallet, mange af dens værdier og idealer holdes i hævd helt op til anden verdenskrig, og nogle har endnu gyldighed. Det er der-for nødvendigt at opridse nogle træk af den borgerlige kulturs normer og æstetik - og broderiets plads heri - som baggrund for de empiriske eksempler, der præsenteres sidst i artiklen.
14 Penia 1809 s. 251 og Efterretninger fra Selskabet for indenlandsk Kunstflid I, s. 190.
Fig. 2: Augusta og Ida Willumsen fotograferet i atelier i 1870’erne.
Borgerskabets æstetik i det 19. århundredeDen veludstyrede bolig med mange rum til specielle formål, var et sikkert vidnesbyrd om borgerens økonomiske status. Repræsenta-tionen spillede en stor rolle, og den tekniske udvikling og fremskridtsoptimismen gav i lø-bet af århundredet mulighed for øget komfort. Hjemmets miljø opfattedes som et associati-onsfyldt stemningssymbol, hvor selve detal-jeophobningen og kvantiteten gav prestige. Farver og former afstemtes efter hinanden og fremhævedes af den nye belysning med foto-gen- og gaslamper. Møbleringen blev friere og mere ukonventionel, og tingsdyrkelsen spil-lede en stadig større rolle med mange billeder på væggen, nips på etageren, skærme, æsker og etui’er til alle formål. Broderi indgik på flere måder i denne kultur. Alene det, at en kvinde sad på forhøjningen og broderede, betragtedes som dekorativt og fremhævedes på bekostning af andre håndar-bejder. Broderierne skulle helst være i klare farver, og perler samt guldtråd var yndede vir-kemidler. Det var heller ikke ligegyldigt, hvad man broderede, eftersom arbejdet udgjorde en integreret del af den repræsentative boligkul-tur. Hver enkelt broderet genstand havde sit specielle formål: bordskåner, pude, antima-kassar, skammel, klokkestreng osv. Den dannede klasse, som borgerskabets spidser betegnede sig selv, ønskede at være toneangivende og følte et ansvar for smagsud-viklingen. Samtidig søgte man at opretholde en kulturel distance til middelklassen, som mod århundredets slutning også begyndte at udføre kunstbroderi med dekorativt formål, efter at symaskinen overflødiggjorde meget rutinepræget syarbejde. For den jævne befolk-ning lå der netop et vigtigt aspekt i, at man med finere håndarbejde tilegnede sig et af de borgerlige kulturtræk. De højborgerlige kredse var derimod interesserede i at opretholde de-res eksklusive identitet og bevare en distance til den brede befolknings smag og farvevalg. Betragtet på denne måde bliver det fredfyldte, tilsyneladende uskyldige broderi til et led i klassekampen. Aristokratiets døtre lærte at brodere alfabe-ter, tal, kroner og heraldiske symboler på en navneklud. Ejermærket var udtryk for langt mere end de bogstaver og billeder, det bestod af, da det angav, hvad hver generation havde bragt med sig i boet. Eftersom der gik lang tid mel-lem storvaskene, og der for mange var prestige i kun at vaske en eller to gange om året, var et omfattende udstyr en nødvendighed. Nummereringen angav rækkefølgen for stykkernes an-vendelse, da de roterede i en bestemt orden for at slides jævnt. Linnedudstyr med fint broderi blev et af de håndarbejder, som også borgerskabets døtre lagde vægt på. Broderede duge, nak-kestykker, puder m.m. kunne udsmykke hjemmet og forhøje dets status; æstetikken spillede en stor rolle i indretningen og var udelukkende kvindens domæne. Det var derfor helt legitimt, at den unge pige sad og broderede, mens hun ventede på at blive gift; udstyret var en investering i det fremtidige hjem. Det er først, når hun i stedet for bruger sin færdighed til at tjene penge - og ikke gifter sig - hun bliver mødt af larmende tavshed. Det indgik ikke i det borgerlige idealbillede, at en kvinde skulle forsørge sig selv, men ikke desto mindre har en lang række kvinder udnyttet disse evner til at tjene til deres brød.
Fig. 3: Prøveklud udført af Augusta eller Ida Willumsen ca. 1860.
Fig. 4: Monogram på lommetørklæde af fint hørlærred, syet til Anna eller Alexandra Colding omkring 1900. Det var arbejder som dette Augusta Willumsen viste på Kvindernes Udstilling i København 1895.
Håndarbejde som led i kvindefrigørelsen?Fru Emma Gad (1852-1921), den utrættelige forkæmper for så mange mærkesager, betragtede håndarbejde som et - konfliktfyldt - middel i kvindefrigørelsen. Kvinder kunne, hvis de selv ønskede det, eller tilværelsen skabte behovet, etablere deres egen selvstændige økonomi gen-nem erhverv, hvis råmateriale lå i den traditionelle opdragelse til reproduktion i familien15. Emma Gad oprettede gennem Dansk Husflidsforening Skole for Vævning, Brodering, Knip-ling og alle Arter Haandarbejder (1900-1954) med et tilhørende udsalg, som hun var formand for. Skolen uddannede en slags kvindelige håndværkere, der skulle gå rundt i hjemmene og ud-føre forefaldende reparations- og dekorationsarbejde. I foreningens program er der angivet som formål: ”At være til Gavn for det kvindelige Hjemmeerhverv, derved maa forstaas Bierhvervet,
15 Kildegaard, Bjarne, Fru Emma Gad. København 1984, s. 182.
Fig. 5: Ha-andarbej-dets Fremmes værksted på Kunstindustri-museets loft 1963. Yderst t.v. Christiane Hæk.
Fig. 6: Kartoffelpuden. Mønster til korssting designet af Christiane Hæk for Haandarbejdets Fremme.
Hjælpen til det daglige Forbrug i Hjemmene med de smaa Indtægter, hvor alle Husfællerne maa yde hver deres Skærv, hvis det skal slaa til. Hverken Kunstvævning, Hedebosyning, Bro-dering el.l. kan føde sin Udøverinde helt og holdent, i hvert Fald ikke ordentlig. Folk vil her til Lands ikke betale disse Ting med saa høje Priser. Men, netop ved at skabe smukke Opgaver for Bierhvervet i Hjemmet har vistnok en videre Udvikling af Kunst og Husflidssagen sin store Betydning. Foreningen kan bidrage til at aflede Tilstrømningen til de overbefolkede Arbejds-felter som for Eks. Kontorfaget og udnytte en stor Arbejdskraft, som nu bortødsles paa unyttige og uskønne Ting ved at være Salgsbureau for arbejdende Damer og forsyne dem med virkelig kunstneriske Tegninger og Modeller”16. I denne formålsparagraf slås det således - meget realistisk - fast, at man ikke kan leve or-dentligt af at brodere i Danmark. Samtidig foreslås, at man kan skaffe sig en indtægt ved at kombinere det traditionelle håndarbejde med lettere reparationsopgaver med det formål at lette tilstrømningen til kontorfagene. Dette var et af de nye arbejdsområder, der åbnede sig for kvin-der, men det var åbenbart blevet lidt for populært. Tanken var, at unge piger fra landet havde kortere kurser i at udnytte håndarbejde erhvervs-mæssigt, og derefter kunne de tage hjem og udbrede deres viden til omgivelserne. Foreningens filantropiske indstilling demonstreredes ved tilbud om frikurser og andre fortrin, kongelig pro-tektion m.v. Trods alt kan man ikke frigøre sig fra en mistanke om, at de organiserende damer også så en mulighed for at skaffe billig og bekvem arbejdskraft til hjemmene. De nævnte repa-rationsopgaver omtales nemlig som ”alle disse Smaaarbejder, der synes at være til Plage for de store Værksteder, siden det næsten er plat umuligt at faa en Snedkersvend hjem dertil”17. Hvis man ønskede at skabe sig en levevej, forekommer det dog mere rationelt at satse på et fag, f.eks. en snedkeruddannelse, som enkelte kvinder gjorde på det tidspunkt; men valgmu-lighederne var begrænsede, hvis man ikke ville virke provokerende. Ugifte kvinder fik med næringsloven af 1857 ret til at drive næring og til at råde over egen arbejdsindtægt; det var et fremskridt for arbejderkvinden, men det gav ikke umiddelbart adgang til acceptable stillinger for borgerskabets døtre. Samme lov havde endnu en bestemmelse af betydning, idet den fastslog: ”At forfærdige Mo-depynt, Klædningsstykker for Personer af Kvindekjønnet og for Drengebørn under 10 Aar, at sye Linnedsyning, Kaskjetter, Halsbind og deslige skal for Kvinder anses for fri Næring”. Dette var med andre ord frit arbejde for alle kvinder og må betyde, at man tillod dem at udnytte den uddannelse, alle piger i skolen eller på anden vis fik. Samtidig anerkendte man indirekte, at det kunne være nødvendigt for dem at bruge den erhvervsmæssigt. Gifte kvinder havde allerede mulighed for at deltage i mandens virksomhed og eventuelt føre den videre efter hans død. Ville de arbejde uafhængigt af man-den, var håndarbejde deres eneste mulighed indtil 1880, hvor kvinder generelt fik råderet over indtægter fra selverhverv. Det forklarer hvorfor syarbejde var så udbredt, selvom det var dårligt betalt, da det betragtedes som hus-flid. Vejen til økonomisk uafhængighed måtte gå gennem professionalisering, og det var borgerskabets kvinder, der først stillede krav om uddannelse, stemmeret og rådighed over egne midler. Dette skyldtes ikke kun, at denne gruppe var bedst til at manifestere og formu-lere sig, men også at behovet her føltes mest påtrængende. I 1859 kom loven, der tillod kvinder at tage lærerindeuddannelse, og i 1862 oprettede Natalie Zahle et seminarium for almueskole-lærerinder. I 1872 grundlagdes Handelssko-len for Kvinder, og i 1875 Tegneskolen for Kvinder (senere Tegne og Kunstindustriskolen for Kvinder), som sigtede på arbejde i kunst-
16 Gad, Emma, ”Dansk Kunstflidsforening og dens Formaal”, Højskolebladet 1902, sp. 92.17 Gad 1902, sp.92
Fig. 7: Minna Ruge omgivet af sine fire søstre omkring år 1900. Øverst fra venstre Ingeborg, Edith, Helga, Minna og Agnes Ruge.
industrien, først og fremmest Den kongelige Porcelænsfabrik. Tegneundervisningen kom også til at omfatte broderitegning, og flere af de kvinder, jeg har talt med i forbindelse med udarbejdelsen af mit speciale, gik på skolen. En egentlig broderiuddannelse kunne kvin-der også få i Selskabet til Haandarbejdets Fremme (fra 1934). Begge skoler havde ek-samen med afgangsbevis, men det gav ikke adgang til bestemte stillinger eller tarifmæssig løn. Mange af de kvinder, der broderede til salg, har gået her, men fælles for dem er, at de egentlig ikke havde tænkt sig at gøre det til en levevej; at der ikke var tale om noget velløn-net fag, var de ganske klar over. Nogle brugte det i deres fri- og selvstændiggørelse, men det har krævet den største flid og udholdenhed.
Det fortiedeTo ugifte søstre, Augusta (1852-1941) og Ida Willumsen (1854-1943), ernærede sig gennem mange år ved at sy monogrammer og andet udstyr i fransk broderi. De kom gennem 70 år hos familien (Holck) Colding, da de var ven-inder til Anna Kirstine Sollohub, der i 1870 kom ind i familien og blev gift med Torben Andreas Colding i 1883. Hun knyttede de to søstre så nært til hjemmet, at de sås flere gange ugentlig, og alle kunne lide de to søde damer. Søstrene kom fra et velstående hjem, faderen var fotograf Niels Willumsen, en af de tidlige daguerreotypister i Danmark. De havde et meget smukt hjem, en lejlighed på Johan-nevej i København, med Chr. VIII møbler fra forældrenes tid, husker Torben Holck Colding (1918- 1998)18. Det var to små damer, der levede meget gammeldags og gik i lange kjoler, der ved hjælp af et sindrigt snoresystem i en skjult lomme kunne trækkes lidt op, når de skulle på gaden, således at kanten ikke blev tilsmudset. Når de kom ind, rystede de sig lidt, og trådene løsnedes, så kjolen omhyggeligt blev sænket igen. Sø-strene broderede hele deres liv og var meget dygtige til det. Fint broderi indgik tidligt i deres opdragelse, eftersom de i en alder af 6- 8 år kunne sy en navneklud. De syede udstyr til Anna Kirstine Colding i 1883 og til dennes datter i 1913, adskilligt af det er pietetsfuldt bevaret pga. de fine monogrammer, tegnet af Augusta Willumsen. Augusta fik allerede i 1888 diplom for sit arbejde19. I 1895 var hun repræsenteret på Kvindernes Udstilling fra Fortid og Nutid - ikke i grupperne håndarbejde eller husflid, men i den centrale afdeling for industrielt broderi, hvor hun udstillede side om side med faglærte bogbindere, snedkermestre og fotografer20. Det må betyde, at hun som professionel brodøse udbød sine varer, fransk bro-deri og monogrammer, på linje med de øvrige håndværksmæssigt uddannede kvinder. Når søstrene kom på besøg hos familien Colding, medbragte de sytøjet i moderens kappe-æske (æsken hvori hendes stivede kapper havde ligget), og så broderede de efter middagen. Når de var i familiens kreds, broderede de ikke til salg, det var jo ”fritid”, og man talte ikke om ordrer og leverancer. Lejlighedsvis kunne de omtale hofbestillinger, og ifølge familieerindrin-gen har de broderet udstyr til nogle af prinsesserne, formodentlig i perioden 1890-1910, hvor kulminationen rent professionelt lå. Det vides ikke, om de har fået bestillingen direkte eller gennem et af udstyrsmagasinerne.
18 Optegnelse efter Torben Holck Colding suppleret af hans bror Fritz Holck Colding samt Christian Waagepetersen.19 København, Den nordiske Industri-, Landbrugs- og Kunstudstilling 1888. Officiel Fortegnelse over Prisbelønnede Udstillere, s. 34.20 København Industriforeningen. Fortegnelse Over Kvindernes Udstilling fra Fortid og Nutid, s. 20.
Fig. 8: Rygpude til gyngestol broderet af Minna Ruge.
De syede i væsentlig grad for private kunder, men havde også bestillingsarbejder gennem Wessel & Vett (nu Magasin). Bedstefaderen førte dagbog hele livet, og omtaler søstrene på omtrent hver anden side, da de sås ofte. Han skriver imidlertid ikke noget om deres broderi. At de broderede af økonomiske årsager, tænkte Torben Holck Colding aldrig over, men han kunne godt huske, at de efter forældrenes død var blevet snydt af en sagfører og havde mistet deres penge. Det må være grunden til, at de broderede så flittigt langt op i deres høje alderdom. Den tre år ældre bror Fritz Holck Colding fortæller: Man talte ikke om penge og privatøko-nomi - og da slet ikke om pengemangel. De, der havde vanskeligheder, fortæller om det på en anden måde, ikke direkte. Morfar har ikke givet dem en kontant gave, men måske nok hjulpet på anden måde. Christian Waagepetersen (tidligere museumsleder i Kalundborg) kendte også de to søstre og føjer til beretningen: Min mor fortalte, at de syede til Emil Schou’s Udstyrsmagasin, og at de var så flittige, at de aldrig gik ud førend i mørkningen, da de udnyttede alle døgnets lyse timer til broderiet. Til sidst så de så dårligt, at de ikke kunne sy, og så var der kun velgørenhed tilba-ge. ’Pauvres honteuses’ er det udtryk, man brugte om dem, der ikke ville vise deres fattigdom, og hellere slog øjnene ned end beklagede sig. Bedømt ud fra de bevarede arbejder var de to søstre yderst professionelle, men det er karak-teristisk, at de aldrig omtalte deres indtægter. Torben Holck Colding har kendt dem i over 25 år uden at vide, at broderiet var livsnødvendigt for dem. Betalingen for det udsøgte kunsthånd-værk var så ringe, at de kun eksisterede ved den yderste flid, og til sidst måtte opgive pga. svig-tende syn; dette var en meget almindelig erhvervssygdom blandt syersker. Fliden skyldtes ikke alene en ideologisk opfattelse af, at man skulle udnytte tiden, men simpel nødvendighed. I hele deres eksistensmåde repræsenterede de nogle borgerlige normer, som var overtaget fra foræl-drene og førtes helt op til 1940’erne.
Uddannelse og kunstnerambitionerChristiane Hæk (1895 - 1992) begyndte tidligt at brodere og fik allerede som syvårig under-visning hos lægefruen i Vester Hassing, hvor Christiane syede borter til et forklæde. Ligeledes var hun glad for at tegne i sin fritid, mest fugle og siden blomster, som hun broderede. Hendes mor syntes det var meget morsomt, men ikke noget at føre videre; når man er fra en gammel slægtsgård, skal man lære husholdning og selv sy sit daglige tøj og linned. Som 16-årig havde Christiane set en avisartikel om Tegne- og Kunstindustriskolen i København, og syntes det lød tillokkende, men hun fik ikke lov at gå den vej. Hun måtte godt læse til lærerinde, men det havde hun slet ikke lyst til. Som 25-årig fik hun mulighed for at gå på Teknisk Skole i Ålborg, der gik hun tre vintre og nød at lære tegning. Derfra lykkedes det hende at komme på Tegne- og Kunstindustriskolen for Kvinder, hvor hun kom i broderiklassen og ligeledes modtog undervisning i akvarelmaling og tegning med henblik på broderimønstre. Sammen med et par andre elever fra skolen søgte hun til Kunstakademiet og blev også optaget, men modet svigtede hende ved udsigten til at gå der seks til syv år, først på malerskolen og siden på gobelinskolen. Hun ville i så fald være 35 år, før hun blev færdig, og det kunne hendes økonomi ikke bære, så hun tog hjem for at arbejde i køkkenet og fik vikarpladser på landet et par år. Senere hjalp hun lærerinden på husflidsskolen derhjemme med håndarbejdsundervisningen og tog selv et vævekursus i Ålborg. Det var imid-lertid broderitegner, hun ville være, og da hun fik tilbudt arbejde i broderifirmaet O. Oehlen-schlägers Eftf., vovede hun springet og tog til København. Egentlig ville hun gerne være elev i Selskabet til Haandarbejdets Fremme, og havde også muligheden, men det var uden løn, så hun trak sig tilbage. Senere tog hun i Selskabet et kortere kursus for aftenskolelærerinder, og blev derefter antaget som elev på værkstedet til begynder-løn; dette til trods for den grundige uddannelse hun havde. Endelig fik hun foden inden for i den virksomhed, hvor hun gerne ville være, og som hun arbejdede for hele sit aktive liv. I sin fritid malede hun hos professor Wandel på Charlottenborg, det var det nærmeste hun kom Kunstakademiet, hvor hun egentlig hørte hjemme. I Haandarbejdets Fremme havde hun en god tid, både under besættelsen, hvor de levede me-get beskyttet på værkstedet i Bredgade, og senere på linnedstuen i Palægade. Efterhånden gik hun mere over til at tegne broderimønstre, og blev en af deres dygtigste designere. Selvom hun gennem alle årene blev underbetalt og levede meget beskedent, omfattede hun Haandarbejdets Fremme med stor veneration og tænkte med taknemmelighed tilbage på de interessante men-nesker, hun arbejdede og rejste sammen med. Fornemmelsen af, at Selskabet tog hånd om een betød, at hun ydede sit bedste til gengæld. Det var omstændeligt for hende at nå frem til det, hun gerne ville som kunstner, og hun tog derfor med glæde imod de chancer, hun fik21.
21 Christiane Hæks optegnelser, sendt til Kunstindustrimuseet 1981 (u.no.).
Det er nødvendigt at brodereMinna Ruge (1872-1961) var ud af en ærkekonservativ familie fra Hornsyld ved Juelsminde; hun var meget dygtig til at brodere og udførte mange fagforeningsfaner. Hun var en af de første kvindelige elever på Kunstakademiet, men maleriet betød ikke den ønskede frigørelse, hun var på vej til. Faderen interesserede sig ikke for kunst, men moderen støttede hende i uddannelsen, og hun fik økonomisk hjælp hjemmefra. Familietraditionen fortæller om faderens reaktion, da hun viste ham sine billeder, hvor træstammerne var malet sølvgrå: ”Jamen lille Minna, træer er jo brune, du må se at gøre dig lidt mere umage næste gang!” På et gruppebilledet taget, da Minna allerede havde gået på Kunstakademiet i flere år, adskil-ler hun sig tydeligt i påklædning fra sine søstre. Kjolen er anderledes dristig i mønsteret og ikke så højhalset. Placeringen i midten og hele hendes attitude og faste blik antyder, at hun har set noget af verden, fået øjnene op for kunsten og udviklet sig. I 1912 solgte faderen deres barndomshjem, herregården Skjerrildgaard, og hele familien flyt-tede til en lejlighed på Nøjsomhedsvej i København. Pigerne blev rykket op med rode, flere af dem flyttede fra kærester, med hvem forbindelsen blev afbrudt. Agnes nåede at gribe ”den skønne forvalter” på gården, og blev gift med ham. De øvrige søstre forblev ugifte, og boede det meste af deres liv sammen i lejligheden med møblerne fra det herskabelige hjem i Jylland. Minna sluttede sig til dem, men fik kun et lille mørkt rum, hvor hun ikke havde plads til hver-ken syramme eller staffeli. Derfor sad hun i stuen ved vinduet og broderede, og de andre skulle altid passe på ikke at røre hendes ting. Fra slutningen af tyverne til omkring 1942 sad hun og broderede faner til fagforeninger gen-nem firmaet O. Oehlenschlägers Eftf. i København. Broderierne var tunge, ligesom hendes malerier, og ikke særlig smukke, men fine i udførelsen. Motiverne kunne være ambolt, hammer og gul-grønne blade, det har sikkert været til Smedeforbundet. Hun fik ikke meget for det, men ”det er nødvendigt” - ”det er noget, nogen socialistiske foreninger skal bruge” forklarede hun sin nevø, når han kom for at blive trøstet efter slagsmål med kommunisterne på Blågårds Plads (1933). Familien var, som nævnt, meget konservativ, faderen havde været estrupper, og man var stolt af nevøens indsats. Minna selv var blevet frisindet i løbet af sin tid på Akademiet, men hun var bekymret over det – ”bare man kunne lade være med at tvivle, bare jeg kunne tro som de andre, men det kan jeg ikke, der er så mange uløste spørgsmål” sagde hun. Hun gik ikke ind for socialismen, men broderede faner for pengenes skyld. Ingen i familien hæftede sig særligt ved det, heller ikke at det gjorde hende blind, for det var en nødvendighed, hvis de skulle leve af den sum penge, går-den havde indbragt. Søstrene arbejdede også, Edith på et pigeinstitut og Ingeborg som bibliote-kar i Handels- og Kontoristforbundet. Minna sad ikke skamfuld hjemme og broderede, men var dybt taknemmelig over, at hun kunne det og havde lært det af moderen22. For eftertiden virker det noget paradoksalt, at det var borgerskabets damer, der broderede de røde faner, men det kan begrundes med, at de beherskede denne syteknik.
Aflønning Uden regnskaber kan det slås fast, at håndbroderi altid har været lavtlønnet. Det er en meget arbejdsintensiv erhvervsgren, og den kan ikke indbringe mindstelønnen på arbejdsmarkedet, hvis varen skal afsættes på normal måde med indkalkulering af skat, moms, ATP, feriepenge osv. Når så mange alligevel valgte denne beskæftigelse, skyldes det især, at den kunne foregå som hjemmearbejde og passes ind mellem andre gøremål. Mange har siddet og syet, naboerne kunne dårligt undgå at bemærke det, men man talte ikke om det. Selskabet til Haandarbejdets Fremme blev grundlagt i 1928 af en kreds af interesserede, der var rundet af adelen og det bedre borgerskab og med anerkendte kunstnere i den bedømmelses-komité, der sikrede den kunstneriske standard. Formålet var ”at skabe en Fornyelse af det dan-ske Haandarbejde og derigennem samtidig at skaffe et Bierhverv for de Kvinder, der af Hensyn til Hjemmets Arbejde og Pligter ikke vil påtage sig Arbejde uden for Hjemmet”23. Selskabet tiltrak mange kvindelige kunsthåndværkere, der betragtede det som et ”adelsmærke”. Men den kommercielle side af virksomheden havde ikke deres store interesse, og de blev ofte reelt udnyttet i den gode sags tjeneste. Broderitegnere, de skabende kunstnere, hvis kreativitet for-retningen levede af, spandt i hvert fald ikke guld på den. Christiane Hæk har i 1970 fortalt, at hun tidligere fik 1 kr. pr. leveret mønster. Gerda Bengtsson (1900-1995) er den eneste af deres tegnere, der kan siges at have haft en rimelig indtægt i kraft af royalties. Hun har til gengæld aldrig broderet hverken egne eller andres mønstre24.
22 Opt. Efter Hans Lollesgaard.23 Haandarbejdets Fremmes Tidsskrift 1934, nr. 1 s. 1.24 Politiken den 5.2.1990.
Selskabet blev i sin tid startet på et ideelt grundlag for at vise, at vi i Danmark har et kunst-håndværk og en tekstiltradition at bygge på. Derfor lovede Dr. Alexandrine, Selskabets protek-trice fra 1933, at arbejdet skulle være skattefrit. Det lykkedes at gennemføre, indtil kildeskatten blev indført i 1970 og skabte store problemer for ordningen. Dermed blev priserne skruet så meget i vejret, at der ikke er nogen afsætning på færdige arbejder, kun meget velbeslåede tu-rister kan finde på at bestille en håndbroderet dug til 15.000 kr. Kildeskatten kvalte denne mu-lighed for hjemmearbejde, men indtil 1970 kunne man tale om ”kongeligt protektioneret sort arbejde”. De store firmaer havde og har værksteder, hvor man udvikler nye modeller, prøver dem af og sætter dem i produktion. Arbejdet her er generelt bedre betalt, de ansatte er i dag organiserede og får overenskomstmæssig løn, men det har mere karakter af industriel fremstilling.
SammenfatningBroderiet havde meget forskellige funktioner i forskellige samfundslag: For adelen var det vidnesbyrd om luksus og ubekymret livsstil, at husets frue kunne bruge en stor del af sin tid på det. Fint broderi, eventuelt med heraldiske motiver eller andre ejermærker, spillede så stor en rolle, at man knyttede et værksted eller en linnedstue til ejendommen. Det højere borgerskab og middelklassen brugte det i 1800- og 1900tallet som et middel til at knytte an til overklassens idealbillede af kvinden som hengiven, from, ulønnet og beskeden. I det borgerlige livsmønster spillede det en vigtig rolle, fordi det kunne tilføre boligkulturen æstetik og individuel smag. Broderiets associationer til købstadskultur og velstand tiltalte de brede befolkningslag, der begyndte at efterligne overklassens håndarbejde. Dette faldt det bedre borgerskab for brystet, da de hellere så de mindre velstillede beskæftige sig med noget mere ”nyttebetonet”. Det ”unyt-tige” arbejde havde en særlig funktion for overklassen som symbol på en socialt velfunderet livsstil med en velforsørget hustru, der var hjemmets midtpunkt. For de ejendomsløse klasser var broderi en kvindelig færdighed, som omsattes i lavtlønnet arbejde for overlevelsens skyld. Den gifte kvinde kunne vælge broderi som supplement til mandens indtægt. Da andre helst ikke skulle kende til hendes erhvervsarbejde, var det praktisk at foregive, at det var til eget brug. Broderierne kunne nemt afsættes til husmødre, der ønskede at leve op til de borgerlige normer, men ikke selv var i stand til at udføre det fine arbejde. Maskiner har ikke helt erstattet det gamle håndværk, men de damer, der i dag broderer for de store firmaer, har dog også andre interesser end de rent økonomiske. De kan ganske enkelt lide arbejdet og ser stort på, at lønnen er symbolsk, da de er forsørget på anden vis. Syarbejdet har stadigvæk husflidslignende karakter. Det er denne sammenblanding af fritidsbeskæftigelse og erhverv, der siden renæssancen har været fagets dilemma og medvirket til den ringe betaling. Samtidig har udøverne været udelukket fra at tage en anerkendt uddannelse, der kunne betinge en overenskomstmæssig løn, og resultatet var, at amatørismen bibeholdtes. Rozsika Parker, der så dristigt erklærede, at broderiets historie var lig med kvindernes hi-storie, havde ret i, at broderiet er blevet brugt på forskellig måde til at opbygge et bestemt kvindeideal. Det er brugt til at indprente femininitet, men det sætter også kvinder i stand til at komme ud af den vedtagne rolle, hvilket var en af hendes teser25, som hermed er bekræftet. Spørgsmålet om indtægter af broderi satte nålen i et ømt punkt - den borgerlige kvindes un-derhold - som hun ikke har udbygget i sin bog, men som placerer sig i forlængelse af hendes resultater. Broderiet, der forekommer så overflødigt, luksuriøst og lystfyldt, viste sig at være et nødven-digt element i den borgerlige kultur, både for den kvinde, der ville udsmykke sit hjem efter de vedtagne normer, og for hende, der selv ville skaffe sig en indtægt.
25 Parker 1984, forordet.
Laura Aller og Nordisk Mønster-Tidende
Laura og Carl Aller1Det er en velkendt sag at udgive et mode- eller håndarbejdsblad. Hensigten med bladudgivelser er umiddelbart at underholde og give ideer til god beskæftigelse i ledige stunder. Udgivelsen har også et socialt sigte ved gennem artikler, tegninger, omtaler, mønsterforlæg m.m. at præge læseren mentalt og hermed give en eller anden form for dannelse. Det var sikkert den gejst, Laura og Carl Aller havde, da de udgav deres første blad Nordisk Mønster-Tidende i januar 1874, for derefter allerede i januar 1877 at udgive Illustreret Familie Journal. Begge blade eksisterer i dag, dog skiftede Nordisk Mønster-Tidende navn til Femina i 1952 og Illustreret Familie Journal hedder nu blot Familie Journalen. Disse bladudgivelser er stadig i familiens hænder, nu femte genration i Aller Media A/S, der har til huse på Havneholmen i København, tidligere i Valby. Aller Media udgiver i dag 22 andre blade og har datterselskaber i både Norge, Sverige og Finland. Carl Aller (1845-1926) havde helt fra sin pure ungdom en drøm om at blive bladudgiver. Han blev litograf og syslede med tanken om at gøre trykningen lettere. Ved hjælp af kemien opfandt han i 1869 en metode til at overføre fotografiet til stentryk. Dette gjorde ham i stand til at arbejde hurtigere. Det første firma startede han sammen med en kompagnon, men de gik hurtigt fallit. Det var først, efter at han fandt sin Laura, født Bjerring2, hans ungdomsdrøm gik i opfyldelse. De blev gift i oktober 1871 og boede først på Dosseringen 26 B, 3 sal. Her fødtes deres første søn Axel. Laura Aller (1849-1917) voksede op i København, hvor hendes far havde en veletableret urtekræmmerhandel. De boede i Borgergade 141, hvor de havde tjenestefolk og lærlinge. Laura var nummer fire ud af fem søskende. Hendes far døde tidligt, da hun kun var fem år gammel, og familien måtte flytte. Laura blev konfirmeret 29 marts 1863 i Trinitatis kirke, på det tidspunkt er hjemmeadressen Jagtvej 51. Det skal bemærkes, at Lauras forlover ved hendes bryllup med Carl Aller, var urtekræmmer Michal Laurits Holm, der boede på Jagtvej 83. Før giftermålet med Carl boede Laura sammen med sin mor og søster i Søgade nr. 18 B, hvor der kun boede kvinder, deriblandt en urtekræmmerenke Fru Holm. Gadens navn blev i 1873 ændret til Læssøesgade. Huset havde også nr.18 A, hvor der boede enkemænd og et par andre familier, og alle havde tilknytning til urtekræmmerfaget. I sin skoletid modtog Laura hjemmeundervisning i tysk, engelsk og fransk, fordi hun kedede sig i skolen. Hun blev især dygtig til tysk, der var et helt nødvendigt sprog at kunne tale og skrive inden for handel og håndværk. Urtekræmmerlauget oplyser ligefrem, at det var en absolut nødvendighed for at være en veluddannet urtekræmmer3. Naturligvis kunne Lauras forældre tale og skrive tysk. Ved at have kvinder som naboer har Laura sandsynligvis fået et større kendskab til håndarbejder, end hun havde fra skolen. I omgangskredsen havde hun en række veninder, med hvem hun udvekslede mønstre og broderiteknisk viden. De støttede Laura med at komme i gang med arbejdet med Nordisk Mønster-Tidende og er sandsynligvis blandt de personer, kun angivet ved signatur, der i de første åringer giver svar på Læserindernes mange spørgsmål.
1 Kilde: Aller MediaA/S: Gennemgang af de første årgange af Nordisk Mønster -Tidende og Familie Jornalen samt regnskaber fra de første årgange 1874 - 1917.2 Familieoplysninger. Folketællinger, kirkebøger, Københavns mandtallets lister.3 Urtekræmmerlauget. Københavns Stadsarkiv.
Af tekstilekspert Esther Grølsted, Nationalmuseet
Fig. 1: Laura Al-ler som ung, ca. 1875. Foto Aller Me-dia A/S.
Gang i bladudgivelseCarl Aller lejede i begyndelsen lokaler til det nye trykkeri på loftet i Holmens Kanal nr 7. Ægteparret Aller pantsatte størstedelen af deres indbo4 og fik et lån på 505 rigsdaler tre mark og otte skilling, og pengene blev investeret i trykkeriet. Pladsen blev hurtig for trang, ifølge Københavns mandtallets lister er familien allerede i november 1873 flyttet til Blaagaardsgade 32 på Nørrebro med virksomhed og privatbolig. Først i lejede lokaler. En staldbygning blev indrettet til trykkeri og kontor, mens familien boede i en stuelejlighed, hvor det ses, at Lauras to år yngre søster Camilla Sophie Bjerring er en del af familien foruden en tjenestepige. I løbet af få år blev de i stand til at købe ejendommen Blaagaardsgade 32, som på den tid lå uden for bymidten, og derfor lejedes et salgskontor i Pilestræde. Senere lejedes der salgssteder på flere andre adresser. Laura var en velbegavet og arbejdsom kvinde, der passede fint til Carl Allers bladudgiver drømme. Hun evnede lige præcis at finde frem til, hvad et af datidens modeblade skulle indeholde. Hun forstod at knytte personer til sig, der kunne bistå med og opfange de ting, der interesserede kvinder. I det første opråb5 til at tegne abonnement på Nordisk Mønster-Tidende i 1874 stod simpelthen Journal for Dame-Haandarbejde. Tilbuddet var modeller og mønstre til strik, hækling, filering, kniplinger både syede og kniplede, frivoliteter (orkis), hvidt og kulørt broderi, knyttearbejder, applikationer samt tylsbroderi. Alt sammen ville blive omhyggeligt forklaret og kunne bruges til luksusgenstande som pengepunge, tasker, nålepuder og meget mere. Kort sagt, masser af ting til pynt og gaveideer. Laura brugte udenlandske mode- og håndarbejdsblade som forlæg. Ifølge familiearkivet var det navnlig Der Bazar fra Tyskland. Det var der ingen problemer i, eftersom det var helt almindeligt og heller ikke ulovligt at kopiere udenlandske artikler og illustrationer for at oversætte til dansk. Det blev først ændret ved Bernerkonventionen i 1886, og for Danmarks vedkommende først fra 1903.
Allerede fra slutningen af 1700-tallet begyndte der at udkomme europæiske damemodeblade. Efter 1850 kom der flere og flere. F.eks. Berliner Muster und Modenzeitung fra 1850, Die Modenwelt fra1865, der ret hurtigt udkom på andre sprog under forskellige navne. Således i Danmark fra 1866 under navnet Dagmar, Skandinavisk Modeblad for Toilette og kvindelige Haandarbejder, forhandlet af Carl Otto’s Eftf. i København. Det ældst kendte modeblad i Danmark var Dame-Tidende for Huusvæsen, der udkom fra 1852 med undertitlen Qvindelige
4 Mogens E. Pedersen. 125 år Jubilæumsbog Carl Allers Etablissement 1873-1998, side 9 (ISBN 87-986839-1-8)5 Kjeld Damgaard. Danmarks ældste ugeblad, Nordisk Mønster Tidende 140 år, løbeseddel, side 3 (ISBN 978-87-995980-1-4
Fig. 2: Forside til et af de tidlige damemodeblade. Privateje. Foto Mogens Bach.
Arbeider og Moder med Mønstre og Kobbere (kobberstik). Bladet udkom to gange om måneden og viste en blanding af mode og mønstre navnlig til beklædning, men også til hjemmets brugs- og pynteting. Både tyske og danske modeblade indeholdt desuden små opbyggelige historier, noveller og en side med gode husråd. I Nordisk Mønster-Tidende satsede Laura og Carl Aller udelukkende på broderimønstre og -modeller foruden en brevkasse. Ret hurtigt kom der dragtmodeller både til kvinder og børn med snitmønstre, der ofte blev gengivet i et Tillæg eller kunne købes hos Aller gennem postordre. Det mere underholdende indhold som noveller, omtale af begivenheder og personer, husflidsarbejder, gode husråd og madopskrifter m.m. bragte de fra 1877 i Illustreret Familie Journal. Nordisk Mønster-Tidende blev hurtigt en succes, hvilket måske også skyldtes distributionsmåden. Journalen solgtes primært gennem abonnement, og hertil hjalp det moderne postvæsen, der sattes i et landsdækkende og i et internationalt system med fremkomsten af frimærker fra 1875. Selvom piger den gang havde en del håndarbejdstimer i skolen, var der alligevel flere ivrige abonnenter af Nordisk Mønster-Tidende, som via brevkassen – kaldt Korrespondance – bad om syteknisk hjælp, om specielle mønstre eller netop deres signatur tegnet lige til at brodere i et elegant monogram. Spørgsmålene kan ikke undre, da der var status i at kunne så mange syteknikker som muligt og at brodere sit monogram på dækketøjslinned og lommetørklæder. Derfor begyndte Laura Aller allerede i maj 1874 at udgive Lærebog for Qvindeligt Haandarbejde6, der kom til at bestå af 11 hefter i løbet af nogle år, som Abonnentinderne kunne købe for 16 øre pr. hefte. Disse anbefaledes som en passende present til ældre damer. I blad nr. 23 fra 1875 orienteres om en ny bogudgivelse Dukke-Mode-Journalen med anvisning om tilskæring og syning af dukkeudstyr. Her var prisen 3 mark, til sammenligning 1 krone i det nye møntsystem fra 1875. Nordisk Mønster-Tidende interesserede sig for mange sider af den kvindelige tilværelse. Fra 1878 kom f.eks. en ny forside med forslag til håropsætning, hvor moden bød på smukke variationer af kvindernes lange hårfrisure.
Nordisk Mønster Tidende omkring 1900Hen imod 1900 bringes som et nyt element i bladet ny mode i klædedragten, som følges op i de næste blade. Og i 1902 kom det første forsøg med farvelagt billede på forsiden. Allerede året efter udkom Nordisk Mønster-Tidende med kolorerede Mode-Illustrationer i akvarelfarver. Efterhånden kunne virksomheden ikke længere rummes i Blaagaardsgade 32, og i 1907 flyttedes hele produktionen til nye bygninger på Valbygårds marker, tæt ved Carlsberg bryggerierne. Ved indgangen til 1913 skiftedes bladets typografi fra brugen af gotiske bogstaver til brug af latinske. Fra så tidligt som i 1902 kom sideløbende en snitmønster afdeling, i form af gule tillægsblade, hvor brugerne selv skulle forstørre snitmønstret. Det nye i 1913 var et færdigt klippet mønster i silkepapir endda i tre størrelser.
I 1914 medfulgte de såkaldte Tillæg en slags hæfter, hvor emnerne rummer forskellige håndarbejder, som Monogrammer, Hardangersyninger, Relief maling, Kunststopning, Gimpearbejder, Kraver og Lommegarniture, Stukne Vat og Dun Tæpper, Kniplebog,
6 Håndbiblioteket under tekstile lærebøger, Nationalmuseets Nyere Tid.
Fig. 3: Forside til Nordisk Mønster-Tidende, 17. December 1905. Typografien var uændret fra begyndelsen i 1874 til 1913. Privateje. Foto Mo-gens Bach.
Skræddersyning m.m. Efter Lauras død i 1917 forsatte disse Tillægs hefter med at udkomme gennem 1920’erne, 1930’erne til 1940’erne. På den redaktionelle side efter Lauras død i 1917, blev det Carl og Lauras søn Valdemar, som overtog redaktionen af Nordisk Mønster-Tidende og Familie Journalen.
KontakterDet ser ikke ud til, at Laura Aller havde større kontakt til de øvrige broderiforretninger i København, ej heller til eliten for undervisning og kulturdannelsen f. eks. Emma Gad (1852-1921), skønt Laura Aller og Emma Gad levede på samme tid. Lauras liv bestod i at tilføre skrivestof til Carls trykkeri, der voksede fra år til år. Foruden al arbejdet i deres fælles virksomhed var Laura et familie menneske. De fik fire børn. Valdemar blev født i Blaagaardsgade 32, i februar 1875. Der var altid tjenestepiger ansat hos familien.I folketællingen 1880 bor familien stadig i en af lejlighederne Blaagaardsgade 32, foruden andre lejere, på kvisten bor en enlig frøken Henriette Caroline Anne Christine Madsen, der lever af sit håndarbejde, mon ikke Laura havde noget kontakt til hende? I 1884 købte Carl Aller Sophienholm ved Bagsværd sø i Lyngby kommune til helårsbolig. Her blev døtrene født, Rigmor i 1886 og Ragna i 1889. Stedet ejes af de næste genrationer frem til 1967, hvor Lyngby kommune overtog Sophienholm som kunst og kulturbygning7. Laura havde en naturlig følelse for, at deres medarbejdere skulle have det godt. Det gjaldt både arbejderne i trykkeriet og den øvrige personalegruppe. Abonnentinderne blev serviceret fra blad til blad, ideer og ønsker blev efterkommet. Nye medarbejdere som tegnere og forfattere tilknyttedes etablissementet hen ad vejen. Indholdet i bladene blev år for år tilpasset den tid, de udkom i. Det Allerske Etablissement trykkede mange andre opgaver i deres produktion. Men det var Nordisk Mønster-Tidende og Familie Journalen, der var de bærende produktioner i virksomheden.
Hvem brugte Nordisk Mønster Tidende?Der var rigtig mange brugere fra alle sociale lag i samfundet, som havde nytte og glæde af Nordisk Mønster-Tidende. Helt tilfældigt er Ane Dinesen’s indbundne hefter i bogform Lærebog for Qvindeligt Haandarbejde, udgivet af Allers Etablissement, kommet ind på en hylde i Nationalmuseets håndbibliotek. På bogens første blad står med håndskrift, Ane Dinesen født i 1860 i Hjulby ved Nyborg, og i folkeregistret står, at hendes forældre havde et mindre landbrug, hun blev i 1874 ejer af denne bog, måske en konfirmationsgave? Den arvedes videre til døtrene. Bogen ser brugt ud, og tidspunktet, den er kommet til museets bibliotek, er ikke kendt. Nordisk Mønster-Tidende nåede også det bedre borgerskab, hvilket ses i silkegrosserer Rudolf Christensens klunkehjem fra 18908 i Frederiksholm Kanal nr. 18, som i dag kan gæstes via Nationalmuseet. Fru Elina har benyttet Nordisk Mønster-Tidende fra dens spæde start, og novellerne fra Familie Journalen er omhyggeligt taget ud af bladene og bundtet sammen. De ligger stadig i lejligheden.
7 Lyngby Lokalhistoriske årbog 2001, Sophienholm som kulturbygning side 135.8 . Tove Clemmensen, Nationalmuseets Klunkehjem, Hvad er klunkestil, side 12. ( ISBN 87-983649-0-1)
Fig. 4: Laura Aller som 46-årig. Foto Aller Media A/S..
Det er de fine hvide filerings broderier9, der dominerer klunkelejligheden, skønt andre broderier også kan beundres, men ikke udklipshedebo, der ellers var ganske udbredt i mange hjem i tiden før og lige efter 1900. Fru Elina Christensen fik diplom10 på Den Nordiske Industri-Landbrugs og Kunstudstilling 1888 i København for hendes hvide og andre broderier, hvilke slags hvide broderier står der ikke noget om. Nordisk Mønster-Tidende og andre håndarbejdsblade indeholdt mange mønstre til filering med gode arbejdstegninger og mønstre. Filering var hypermoderne omkring 1870-80’erne. Det er en teknik, hvor der knyttes et net af merceriseret bomuld i en god kvalitet. Nettet spændes ud i en ramme, hvori et broderi udstoppes enten i rene lærredsstoppede eller i løse guipure11 mønstre. De mest yndede motiver er putti12 i leg med blomster og blade samt fabeldyr, men også romantiske scenerier er anvendt, hvilket ses på undergardinet i spisestuen. På antimakassaren13 i herreværelset ses et fileret motiv fra Bayeuxtapetet, neden under sidder en smal knipling, der afsluttes med en fileret blonde. Forlæg til dette broderi er fra
9 Nationalmuseets Arbejdsmark 1997 .Fileringer side 195 ( ISBN 87-7468-426-4) (ISBN 0084-9308)10 Diplomet er udstillet i rum 5 i Nationalmuseets Klunkehjem.11 Nationalmuseets Arbejdsmark 1997 .Fileringer side 198 ( ISBN 87-7468-426-4) (ISBN 0084-9308)12 Nationalmuseets Arbejdsmark 1997 .Fileringer side 199 og 200 ( ISBN 87-7468-426-4) (ISBN 0084-930813 Nationalmuseets Arbejdsmark 1997 .Fileringer side 194 ( ISBN 87-7468-426-4) (ISBN 0084-9308
Fig. 5: Nationalmuseets Klunkehjem. Sofa i herreværelset, hvor antimarkassaen er fileret af fru Elina Christensen efter model fra Bayeux tapetet. Foto Kirsten Rykind-Eriksen.
Fig. 6: Side fra Nordisk Mønster-Tidende, 1875 nr. 5. Til højre mønster til en fileret bladbort, til venstre mønstre til point lace borter, syet i tyl. Foto Kirsten Ryind-Eriksen.
en mønsterbog C-B. (Cartier-Bresson), som ligger i lejligheden. Ved siden af eller måske snarere senere købte Fru Elina Christensen mønstre og hæfter direkte fra udenlandske firmaer som garnfirmaet Cartier-Bresson i Paris. De kunne også købes i Danmark. I lejligheden ligger der et blad, VI, Le Filet Ancien. Au Point de Rereprise, 180 Modéles artistiques inédits, 1929. I dette hæfte er gengivet næsten alle de motiver, som findes på fileringerne i lejligheden. Således står det klart, at filerings arbejde har været porpulære i rigtig lang tid. På broderi området kunne Damerne, de to søstre Frk. Gerda og Frk. Ellen, døtre af fru Elina Christensen, skabe de smukke og forskelligartede teknikker efter de mest populære mønstre, der udkom i slutningen af 1800 årene og begyndelsen af 1900. Men hedebobroderier, ses ikke i lejligheden, hvilket kan undre, idet arkitekt Martin Nyrup (1849-1921) netop i 1905 anvendte Hedeboegnens14 hvidsøms broderier som forlæg til sine stuklofter i Københavns nye rådhus. Dette er tegn på, at hedebosyninger var yderst populære. Men ikke hos familien Christensen. De blev også brugt som forlæg til tapet i den kongelige wagon S1 fra 1900, som i dag står på Jernbanemuseet i Odense.
Udklipshedebosyninger er en folkekunst, der opstod på Hedeboegnen omkring 1850-60. De udføres på hvidt lærred og broderes med hvidt garn. Mønstret er tegnet på stoffet, og der klippes huller i stoffet, som udfyldes med kniplingssyning. Denne syning blev kendt ud over det ganske land, både i byerne og hos landboerne. Det blev lettere at skaffe sig mønstre og ideer gennem ugeblade som Nordisk Mønster-Tidende og f.eks. hos Julie Pedersen, født Wagner, der leverede stof og tegninger til sit modeblad Dame-Tidende, der udkom første gang oktober 1872. Julie gjorde flere studierejser til Tyskland, hvor hun vandt anerkendelse for sine Hedebo-tegninger, der stort set kun dækker udklips-Hedebo. Laura Aller har også benyttet disse forlæg i Nordisk Mønster-Tidende, det var endnu ikke forbudt at kopiere andres tegninger og artikler. I begyndelsen af 1900 udgav forlaget Otto Beyer, Leipzig, broderihefter, blandt dem et hefte med udklipshedebo, Hedebo-Stickerien. Uden tvivl har disse blade og hefter animeret kvinder omkring 1900 til at brodere efter deres forlæg, eftersom der blev broderet mængder af kraver, manchetter, lyseduge, lampeskærme og meget mere i udklipshedebo i mange hjem landet over.
14 . Egnen mellem København, Køge og Roskilde. Grænsen Værebroå i nord og Lellingeå mod syd.
Fig. 7: Nationalmuseets Klunkehjem, salonen. Pude i en Damestol, hvor motivet, to spejl-vendte griffe, er fileret af fru Elina Christensen efter model i et mønsterblad. Foto Kirsten Ryind-Eriksen.
Fig. 8: Udsnit af et stolpeklæde i hørlærred, broderet i udklipshedebo med navnetræk MTAD og årstallet 1861. Give-Egnens Museum. Foto Kirsten Rykind-Eriksen.
Foruden disse danske syninger havde Nordisk Mønster-Tidende også andre hvide syninger, som f.eks., venetiansk, engelsk og fransk broderi, som også kan ses i klunkehjemmet. I Encyklopædie der Weiblichen Handarbeiten von Thèrèse de Dillmont, udgivet af DMC (Dollfus- Mieg & Cie, Mulhouse, Frankrig) i 1884-86, ses mønstre og teknikbeskrivelser der går igen i flere bøger og blade.
Konklusion Nordisk Mønster-Tidende og Familie Journalen, havde omkring 1900 nogle sider med håndarbejder, der blev umådelig populære i store dele af den almene befolkning spredt ud over hele Danmark, Norge og Sverige. Laura Aller fik i den grad sat sig et eftermæle. Laura og Carl tilhørte handels- og industriborgerskabet. De ønskede ligesom den humanistiske kulturelite med arkitekter, kunstnere, Emma Gad, Elna Mygdal (1868-1940) og mange andre personligheder at udvide horisont og dannelse hos det almene folk. Det skulle ske ved at give folket en forståelse for historien og for at bruge den i formningen af nutidens samfund. Men Aller var en privat virksomhed med de udfordringer og problemer det gav. Firmaet skulle have et vist økonomisk overskud for at klare konkurrencen med de andre. Derfor var Nordisk Mønster-Tidende nødsaget til at anvende de mønstre og sybeskrivelser, som det store udsnit af datidens kvinder gerne ville bruge. Modsat ”eliten” arkitekter, kunstnere, m.fl. der udelukkende fokuserede på det kunstneriske og elitens egen smag. Det er et interessant perspektiv, som der arbejdes videre med at belyse. Man kan spørge sig, om det kunne dreje sig om syningsarten udklipshedebo, der fik Emma Gad og Elna Mygdal samt højskolelærere i håndarbejde til at foragte dette håndarbejde som et forfald inden for Hedebosyningerne. I Berlingske Søndag, side 17 fra den 21. juli 1935, skriver en dame ved navn Astrid om en opblomstring af Hedebosyninger og at Hedebosyningen har gennemgået mange Stadier fra Dragværk 1800-1815 over flere forskellige Udformninger til Baldyring og Udklips-Hedebo. Denne sidste henhører under forfaldsperioden 1850-70, hvor man klipper tøjet ud efter tegning uden at respektere lærredets tråde. Derved kommer en løshed i grundenes konstruktion, selve mønstret bliver usammenhængende og gør et uroligt og forvirret indtryk. I vore dage har vi ikke helt den samme negative forståelse for Udklips-Hedebosyning. Tværtimod, det viser Greve Museum, dels gennem deres skiftende Hedebo udstillinger og tilhørende bøgerne, hvor Udklips-Hedebo bestemt ikke ligger i den dårligste ende.
Buus, Henriette: Hedebosyninger- en verden af variationer, Katalog, Greve Museum, 2008.Grølsted, Esther og Rykind-Eriksen, Kirsten: ”Broderet- fileret. Håndarbejder i Klunkehjemmet”, Nationalmuseets Arbejdsmark 1997Harboesgaard, Jytte: Udklipshedebo, Borgen, 1993.Hvidberg, Ena (red.): Hedebo – et nationalromantisk omdrejningspunkt, Greve Museum, 1994Hvidberg, Ena (red.) og Harboesgaard, Jytte: Tulipanen i Hedebosyninger, 2000.Hvidberg, Ena: Det disciplinerende sting, Greve Museum, 1995.Damgaard, Kjeld: Danmarks ældste ugeblad, 2013. Lokal Historisk årbog for Lyngby, årgang 2001. Pedersen, E. Mogens: Nordisk Mønster-Tidende jubilæumsskrift, 1999.
Fig. 9: Manchet i hørlærred, broderet i udklipshedebo. Pri-vateje. Foto Kirsten Rykind-Eriksen.
Af Birgitta Nygren f.d. länshemslöjdskonsulent på Gotland
Hemslöjden i Sverige är en rörelse, som har varit aktiv i mer än 100 år, och som engagerat många människor. Både organisatörer, bevarare av kulturarvet, brukare av föremålen och inte minst skapare av slöjden. Många är intresserade av verksamheten och vill vara med att påverka dess utveckling. Lilli Zickerman är dock avgjort den person, som betytt mest för rörelsens ideologi och utveckling och fortfarande har hennes arbete stor betydelse för textilkonstens utveckling. Det var hon, som la grundstenarna och stakade ut vägen för hemslöjdens verksamhet.
Vem var hon då?Lilli Zickerman föddes i Skövde den 29 maj 1858. Hon var äldst av fyra syskon, tre yngre bröder, Tage, konstnär och arkitekt, Sven, kapten och Carl-Gustav, ingenjör, ingick så småningom i familjen. Tage, som var äldst av bröderna, fick avbryta sina konstnärstudier i Paris för att komma hem och försörja familjen, då faderns apotekarrörelse gick omkull. Alla tre bröderna kom senare på olika sätt att ta del i Lillis hemslöjdsarbete. Fig. 1.
Under 1880-talet utbildade Lilli sig i broderi och vävning på Handarbetets vänner i Stockholm. År 1887 öppnade hon en broderiaffär i Skövde, en verksamhet hon drev i tio år. Där visade och sålde hon broderier med mönster som hon formgivit själv utifrån äldre förlagor. Med sina broderier deltog hon på utställningar, och de väckte uppmärksamhet; ”I all synnerhet är fröken Lilli Zickermans utställning vacker och talrik” skriver Vestgöta Korrespondenten Sköfde Tidning i ett referat från Skaraborgs läns hemslöjdsutställning i februari 18971. På utställningen fungerade Lilli som prisdomare, något som visar på hennes kunskap inom området. Året innan hade hon erhållit ett statligt stipendium som gjorde att hon kunde resa till London för att studera textilier på South Kensingtonmuseet, numera Victoria and Albert Museum. Det blir fler utställningar och på Stockholmsutställningen, den stora konst- och industriutställningen 1897, tilldelas hon en silvermedalj för sina broderier. Det är här, på utställningen, hon ser och noterar att den äldre folkliga slöjden är vackrare och mer ändamålsenlig än den nytillverkade. Hon menar att det beror på att tillverkarna av de nya föremålen inte förstår vad köparen vill ha, samt att inspirationen kommer från industrins former. Fig 2. Det är nu Lilli Zickerman bestämmer sig för att starta en förening, vars uppgift är att rädda den svenska allmogeslöjden. Hon är 39 år, har förkovrat sig inom textil, har studerat textilier både inom och utom landet och har lång erfarenhet av att driva en butiksrörelse.
1 Meister: 2012, s. 102.
Fig. 1: Lilli Zickerman i fyrtioårsåldern. Foto från Wittsjö hembygdsförening..
Grunden till startenEn flytt till Stockholm skedde 1898 och så började arbetet med att skaffa namnunderskrifter till hennes upprop för att bilda en hemslöjdsförening. Hon lyckades få 116 namnunderskrifter, sextio kom från män, som alla tillhörde samhällets övre skikt, medan de resterande 56 underskrifterna var kvinnors från olika samhällsklasser. En del av kvinnorna var gifta med de män som skrivit på, men flera var yrkeskvinnor, både konstnärer, författare och fotografer, men även en bandväverska insåg uppropets betydelse.
Genom att bilda en förening för svensk hemslöjd ville de, som stod bakom organisationen, rädda den svenska allmogens hemslöjdade föremål, särskilt textilier, åt eftervärlden, men även rädda landsbygdsbefolkningen från moraliskt förfall genom att få dem att slöjda om vintrarna, då de inte tycktes vara fullt sysselsatta. På så vis, genom att ge dem extra inkomster som skulle förbättra deras levnadsstandard, ville man ge folk hjälp till självhjälp.
BörjanEn interimsstyrelse bildades bestående av nio personer, varav tre var kvinnor, och här var Lilli självskriven. Det beslutades att föreningens mål skulle vara ”att främja svensk hemslöjd, företrädesvis den konstnärliga”2. Man skulle öppna en försäljningslokal, där hemslöjd av bra kvalité kunde säljas. Vidare skulle man tillhandahålla mönster till slöjdarna, och förmedla både mönster och handarbeten till kunder. Dessutom skulle man hjälpa Hushållningssällskapen att arrangera utställningar med slöjd. Till föreståndare för butiken valdes, med knapp marginal, Lilli Zickerman. Att hitta en ordförande till föreningen var väldigt svårt, många tillfrågades, men alla avböjde. Tack vare Lillis envishet och idérikedom slutade det med, att prins Eugen, son till kung Oskar II, åtog sig uppdraget. Den 7 oktober 1899 grundades så föreningen, som fick namnet Föreningen för Svensk Hemslöjd3. Redan år 1901 erhåller föreningen ett statsanslag för sin ideella verksamhet – föreningen var accepterad!
ButikenI december 1899 öppnade butiken i Stockholm och försäljningen kunde starta lagom till julhandeln. Alla varor var jurybedömda och godkända. Försäljningen var god, och slöjdarna fick snabbt betalt för sina alster. Det bidrog till en positiv anda och en vilja att leverera mera slöjd till butiken. Året därpå gav sig Lilli Zickerman ut på en resa för att hitta slöjdare och för att inventera textilier. Hon besökte Dalarna, Hälsingland, Ångermanland, Jämtland, Bohuslän, Värmland, Västergötland och Skåne. I Dalarna köptes en pinnstol för att brukas i butiken. Den blev såld till prins Carl, och genast inser Lilli att även möbelslöjd kan säljas, och man börjar utbilda snickare. I november arrangeras den första utställningen, och därefter visas varje år utställningar med möblerade rum både vår och höst. De väcker stor uppmärksamhet från både press och allmähet.
Socialt engagemang En omfattande hjälpverksamhet utvecklades i samband med den missväxt, som slog till i Norrland år 1902. Lilli Zickerman reste dit, på uppdrag av Föreningen för Svensk Hemslöjd, och gjorde stora inköp av färdigproducerad slöjd. Det var inte alltid slöjd, som skulle vara lätt
2 Meister: 2012, s. 1043 Meister: 2012, s. 106
Fig. 2: Kudde broderad med ensidig platt-söm år 1758. Ett exempel på den slöjd som väckte Lillis hemslöjdsintresse.Kudden tillhör Länsmuseet på Gotland. Foto: Birgitta Nygren
att få avsättning för i Stockholm, utan inköp gjordes även för att vinna folket för framtiden. Hon fick löfte om fortsatta leveranser, men insåg samtidigt att produkternas formgivning behövde förnyas. I sin rapport från resan utvecklar hon sina tankar och idéer. Hon hade en idé om, att barnen redan i skolan skulle lära sig slöjda genom, att lärarna undervisade i, för trakten, lämpliga slöjdtekniker. När eleverna sedan slutade skolan skulle de kunna leverera fullgod slöjd till Svensk Hemslöjd. Och hur skulle allt kunna säljas på en ort? Lösningen var för Lilli att flera slöjdmagasin skulle öppnas, helst ett eller flera i varje län. Dessa skulle ha en stark koppling till Svensk Hemslöjd, som i sin tur bidrog med arkitekter och mönsterritare, som anpassade slöjden vad gällde färg och form till tidens mode men även kvalitetskrav. Hon funderade på en provvävningsanstalt, där man kunde beräkna material och arbetstid för att sätta ett bestämt pris på arbetet, lika i hela landet. Man skulle tillhandahålla material och specialredskap, när så behövdes, vilket också skulle gagna prissättningen. Ett färgeri såg hon som nödvändigt – ett färgeri som kunde garantera bra färgningar, som höll. En del slöjdgrenar behövde understödjas för att fortleva och flera behövde ny formgivning av konstnärer för att bli attraktiva. Redan nu, år 1902, har hon den vision klar, som är grunden till den svenska hemslöjdsrörelsen, och som blev gällande långt fram i tiden.
Det går framåtUnder de följan
Undgå fejl og skader i installationerne 5FA4%20%2... · PDF file Undgå fejl og skader i installationerne Forenklede råd •Rørmaterialer –Rustfrie stålrør (EN 1.4404, tilsvarende
DET’ MIT LIV – ELLER ER DET? -
Det är jobben det handlar om
Det är komplext tills det inte är det. - Ansul
Var det det det var
Familifotografiet mellem det private og det kollektive
Byerne og det stigende havvand Hvad vil vi? · om fremtidens udfordringer, muligheder og begræns-ninger. De tre forenklede scenarier bygger på seriøse data og kendt viden om fremtidens
Kilde: Berlingske Tidende den 18. juni 2009 Når mænd begiver sig ud i trafikken på to hjul, går det ofte rigtig galt, hvis de kommer ud for et uheld. Mændene kører nemlig mere
NOTAT - Thomas Aastrup Rømer...Udarbejdelsen af en ny læreplan for folkeskolens fag – i Danmark kaldet De forenklede fælles mål - er i mange henseender et pragmatisk projekt
Det globale i det lokale
LILLE SKOLEN · PDF file på de frie skoler om at stå mål med folkeskolen efter reformen – en præsentation af de nye forenklede Fælles Mål. For program og tilmelding: Dialogmøder
UCSJ - Det Bliver Aldrig Det Samme Igen
det(A B) = det(A det(B - Uniwersytet Wrocławski
LT5534 - ダイナミックレンジが60dB …cds.linear.com/docs/jp/datasheet/j5534fc.pdfLT5534 6 5534fc EN VREF VOUT 5534 BD VCC OFFSET COMP DET DET BIAS RF LIMITER DET DET DET
EUs energidirektiv på norsk Kursdagene ved NTNU 2005 · Bygg og miljø 1 EUs energidirektiv på norsk Kursdagene ved NTNU 2005 Hvordan dokumentere byggets energiytelse – forenklede
Det er dit museum. Brug det
Det var det det …
Ururu Sarara Det bästa av det bästa - Daikin · 2020-08-05 · som Ururu Sarara har blir det en sak i det förgångna. Det innebär inte bara mindre arbete för dig, det är mindre
HR-undersøkelsen 2014¸kelsen-2014.pdfHR-undersøkelsen 2014 Tenke det, ville det, ønske det – men gjør vi det og får vi det til?
Det främmande i det egna
Hur är det när det funkar?
Lampiran - · PDF file t. bal okb1 b2 det. bal b3 det. balok b3a det. balok b4 det. balok b5 det. balok b6 det. balok b7 det. balok b4a det. balok b5a det. balok b6a det. balok ov6
3. Tilvælg ’Vis Forenklede Fælles Mål hjælpelinier påMatematik i marts 27. marts 2014 . Tilføj hjælpelinier: 1. Højreklik et sted i det grå område rundt om dette dias 2
Undersøgelse af læreres og forældres forståelse af ... · 7.3 Opsummering 37 8 Kulturfag 38 8.1 De forenklede Fælles Måls opbygning og skriftsproglige udformning 38 8.1.1 Samfundsfag
Fælles Mål på læringsplatforme - Skoleleder Foreningen · PDF file lærerne. I modsætning til Fælles Mål 2009, som beskrev, hvad undervisningen skulle indeholde, er de forenklede
· PDF file Oktober 2015 . Undersøgelse af historielæreres opfattelser af historiefaget og dets læremidler samt forenklede Fælles Mål Page 1 of 33 INDHOLD 1. RESUME 2 2. INDLEDNING
Det ontologiske og det kosmologiske gudsbevis
skoleIT - Det er den vej, det går!
Gus Hansen gør det. Dronningen gør det. Bill Gates gør det. … Gus Hansen gør det. Dronningen gør det. Bill Gates gør det. Hvorfor skal JEG lære bridge? Indrømmet. Der er
DET’ MIT LIV – ELLER ER DET? - duu.dk
STARTUP - SHARE TO SUCCESS